Viborger Samler, 1841-12-07
Udenlandske Efterretninger. Orienten. Constantinopel, den 10de Novbr. Det synes, at Tyrkiet atter vil sysselsætte Diplomatien. Repræsentanterne for Frankerig, Storbritannien og Rusland have tilstillet Porten en fælles Note, hvori de – uden at berøre det egentlige Spørgsmaal og Portens Klage imod Grækerland – anføre de Ulemper, der af Portens krigerske Holdning maatte opstaae for Orientens Rolighed, ja endog for Verdensfreden. Jsærdeleshed gjøre de fremmede Diplomater Porten opmærksom paa, at det for Grækerland vil være en uundgaaelig Nødvendighed at tage Modforholdsregler, der maatte bestaae i at sikkre det græske Gebeet, og sammentrække ved Thessaliens Grændse et græskt Armeecorps. – Men det synes ei, at disse Forestillinger have gjort noget Jndtryk paa Porten; thi Storherrens Befaling at concentrere i Nærheden af Larissa en stor Leir, er ei alene ikke tagen tilbage, men detail lerede befalinger angaaende denne Concentrering ere endog afsendte i de sidste Dage. Saaledes have flere Militsafdelinger fra Albanien og Macedonien erholdt Ordre at afmarschere til hiint District, og endog fra vor Egn have flere regulære Troppecorps faaet befaling at marschere til Thessalien. Foruden Leiren ved Larissa skulle der oprettes to andre, den ene i Nærheden af Sophia ved Donau, og den anden paa Sletten ved Adrianopel. Denne Gang saa synes det – vil Porten ikke nole. Med ovenstaaende af Augsb. Allg. Zeit. tagne Efterretning sammenholde man en i Børsenhalle indrykket Skrivelse fra Constantinopel af f. Dat. – "Porten forlanger af Grækerland Sikkerhed for de i dette Rige endnu bosatte Tyrken eller og en passende Skadeserstatning af den græske Regjering. Det har været Tilfældet, at tyrkiske Rajas ere med Magt fordrevne fra deres Eiendomme; alle Reclamationer have hidtil været frugtesløse. De engelske, franske og russiske Gesandter have erholdt af Porten en Note angaaende Tyrkiets Differentser med det nye Kongerige, i denne Note har Porten anholdt om de fremmede Diplomatters Mægling. Disse Ministre have desangaaende gjort Jndberetning til deres Hoffer. Det er naturligt, at Porten, for at give hine Fordringer Eftertryk, har søgt at sætte sig i en imponerende Krigstilstand, og det er navnligen det, der i saa høi Grad har vakt Sensation i den tyrkiske Hovedstad." Om selve Noten siger Morn. Chron., at den egentlig kun er et Resume af de Erklæringer, som Rifaat Pascha, Minister for de udenlandske Anliggender, har meddeelt de fremmede Gesandter i en Conference. J Slutningen af Storherrens Note hedder det, at Porten har befalet, at lade en Escadre af to Tredækkere og 5 svære Fregatter løbe i Søen, og at opstille 3 stærke Jnfanteriebrigader, der ere færdige til at bryde op. Gesandternes Svar skulle efter Morn. Chron, være affattede i meget forsigtige Udtryk, isærdeleshed skal saavel den russiske som den franske Diplomat have fraraadet alle fiendtlige Forholdsregler, og tilraadet Porten at overlade Alt til de tre Magter. Den engelske Charge affaires skal have sluttet sig til hine, men tillige med Fasthed have erklæret sig imod den græske Regjerings Fremgangsmaade. – Efter Efterretninger fra Athen har den derværende engelske Charge Taffaires, efter Lord Aberdeens Befaling, tilstillet den græske Regjering en Note, der ganske er overeensstemmende med den engelske Diplomats Erklæring i Constantinopel.